ഞായറാഴ്ച മുതല് കോഴിക്കോട് ബീച്ചില് സന്ദര്ശകര്ക്ക് പ്രവേശനം.... കോവിഡ് മാനദണ്ഡങ്ങള് പാലിച്ചായിരിക്കും പ്രവേശനമെന്ന് ജില്ലാ കളക്ടര് ഞായറാഴ്ച മുതല് കോഴിക്കോട് ബീച്ചില് സന്ദര്ശകര്ക്ക് പ്രവേശനം. നിലവിലുണ്ടായിരുന്ന നിയന്ത്രണം നീക്കാനാണ് ജില്ലാ ഭരണകൂടത്തിന്റെ തീരുമാനം. കോവിഡ് മാനദണ്ഡങ്ങള് പാലിച്ചായിരിക്കും പ്രവേശനമെന്ന് ജില്ലാ കളക്ടര് അറിയിച്ചു. കള്ച്ചറല് ബീച്ചിലും പ്രധാന ബീച്ചിലും രാത്രി എട്ട് വരെയാണ് പ്രവേശനം അനുവദിച്ചിരിക്കുന്നത്. ജില്ലയില് കാപ്പാട് ഉള്പ്പെടെയുള്ള ബീച്ചുകളും വിനോദകേന്ദ്രങ്ങളും സഞ്ചാരികള്ക്കായി തുറന്നുകൊടുത്തപ്പോഴും കോഴിക്കോട് ബീച്ചില് കടുത്ത നിയന്ത്രണം തുടരുന്നുണ്ടായിരുന്നു. അതേസമയം കോഴിക്കോടിന്റെ സാംസ്കാരിക നായകന്മാരായ വൈക്കം മുഹമ്മദ് ബഷീര്, എസ്.കെ പൊറ്റക്കാട്, എം.എസ് ബാബുരാജ്, എം.ടി വാസുദേവന് നായര്, ഗിരീഷ് പുത്തഞ്ചേരി, കുതിരവട്ടം പപ്പു എന്നിവരുടെയെല്ലാം ജീവന് തുടിക്കുന്ന ചിത്രങ്ങളാണ് സൗത്ത് ബീച്ചിന്റെ ചുമരുകളിലുള്ളത്. മിശ്കാല് പള്ളിയും കുറ്റിച്ചിറയും തകര്ന്ന കടല്പ്പാലവും ഉരു നിര്മ്മാണവും ഐസ് ഒരതിയും ബിരിയാണിയും ഉപ്പിലിട്ടതുമെല്ലാം നേരില്കാണുന്ന പോലെ കാഴ്ചക്കാര്ക്ക് ചിത്രങ്ങളിലൂടെ കാണാന് സാധിക്കും. മരത്തടിയിലുള്ള ചവറ്റുകുട്ടകള് ബീച്ചില് ഉടനീളം സ്ഥാപിച്ചിട്ടുണ്ട്. കുട്ടികള്ക്കായുള്ള കളി ഉപകരണങ്ങള്, ഭക്ഷ്യ കൗണ്ടര്, ഭിന്നശേഷി റാമ്ബുകള്, വഴിവിളക്കുകള്, ലാന്ഡ്സ്കേപ്പിങ്, നിരീക്ഷണ ക്യാമറകള് തുടങ്ങിയവയാണ് പ്രധാന ഘടകങ്ങള്. ശിലാസാഗരം ബീച്ചിലെ ഭീമന് ചെസ് ബോര്ഡ്, പാമ്ബും കോണിയും തുടങ്ങിയവ മറ്റ് വിനോദ സഞ്ചാര കേന്ദ്രങ്ങളില് നിന്നും കോഴിക്കോട് ബീച്ചിനെ ഏറെ വ്യത്യസ്തമാക്കുന്നു.